ປະຊາຄົມວິສາຫະກິດຂະຫນາດກາງແລະນ້ອຍປາດຖະຫນາວ່າກົດໝາຍວ່າດ້ວຍການຫນູນຊ່ວຍຈະໄດ້ນຳເຂົ້າປະຕິບັດຕົວຈິງໂດຍໄວ
ພາບປະກອບ:internet
ວັນທີ 29/10, ຢູ່ ຮ່າໂນ້ຍ, ສະຫະສະມາຄົມວິສາຫະກິດຂະຫນາດກາງ ແລະ ນ້ອຍ ຫວຽດນາມ ຈັດຕັ້ງກອງປະຊຸມທາບທາມຄຳເຫັນປະຊາຄົມວິສາຫະກິດກ່ຽວກັບຮ່າງກົດໝາຍຫນູນຊ່ວຍວິສາຫະກິດຂະຫນາດກາງ ແລະ ນ້ອຍ. ກ່າວຄຳເຫັນທີ່ກອງປະຊຸມສຳມະນາ, ດຣ ຫງວຽນວັນເທີນ, ປະທານສະຫະສະມາຄົມວິສາຫະກິດຂະຫນາດກາງ ແລະ ນ້ອຍ ຫວຽດນາມ ໃຫ້ຮູ້ວ່າ: ປະຈຸບັນ ວິສາຫະກິດຂະຫນາດກາງ ແລະ ນ້ອຍ ກວມເອົາອັດຕາສ່ວນໃຫຍ່ ແລະ ສ່ວນຫລາຍໃນພື້ນຖານເສດຖະກິດ ແລະ ສວມບົດບາດສຳຄັນ, ເປັນຕົ້ນແມ່ນສ້າງວຽກເຮັດງານທຳ, ເພີ່ມລາຍຮັບໃຫ້ແກ່ຄົນງານ, ຊ່ວຍລະດົມບັນດາແຫລ່ງກຳລັງໃນສັງຄົມເພື່ອການລົງທຶນພັດທະນາ, ລົບລ້າງຄວາມອຶດຫິວຫລຸດຜ່ອນຄວາມທຸກຍາກ. ແຕ່ລະປີ, ວິສາຫະກິດຂະຫນາດກາງ ແລະ ນ້ອຍ ໄດ້ສ້າງວຽກເຮັດງານທຳໃຫ້ແກ່ຄົນງານ ກວ່າ 500.000 ຄົນ, ນຳໃຊ້ເຖິງ 51% ຈຳນວນຄົນງານໃນສັງຄົມ ແລະ ປະກອບສ່ວນໃຫ້ແກ່ GDP ກວ່າ 40%.
(ແຫຼ່ງຄັດຈາກ VOV)